CELEX: 42012D0494
Language: el
Date: 2012-03-23 00:00:00
Title: 2012/494/ΕΕ: Απόφαση των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 23ης Μαρτίου 2012 , για την έγκριση της έναρξης διαπραγματεύσεων για διεθνή συμφωνία σχετικά με τη δημιουργία του ιδρύματος ΕΕ-ΛΑΚ ως διεθνούς οργανισμού

6.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 240/2
            
         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ, ΣΥΝΕΛΘΌΝΤΩΝ ΣΤΟ ΠΛΑΊΣΙΟ ΤΟΥ ΣΥΜΒΟΥΛΊΟΥ
   της 23ης Μαρτίου 2012
   για την έγκριση της έναρξης διαπραγματεύσεων για διεθνή συμφωνία σχετικά με τη δημιουργία του ιδρύματος ΕΕ-ΛΑΚ ως διεθνούς οργανισμού
   (2012/494/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Θα πρέπει να αρχίσουν διαπραγματεύσεις ενόψει της σύναψης διεθνούς συμφωνίας για τη δημιουργία ιδρύματος ΕΕ-ΛΑΚ ως διεθνούς οργανισμού, μεταξύ της Ευρωπαϊκής Ένωσης και των κρατών μελών της, αφενός, και των χωρών της Λατινικής Αμερικής και της Καραϊβικής, αφετέρου («συμφωνία»).
            
         
               (2)
            
            
               Με απόφαση του Συμβουλίου, η Επιτροπή θα πρέπει να εξουσιοδοτηθεί προκειμένου να διαπραγματευθεί τις εμπίπτουσες στις αρμοδιότητες της Ευρωπαϊκής Ένωσης διατάξεις της συμφωνίας.
            
         
               (3)
            
            
               Η Επιτροπή θα πρέπει επίσης να εξουσιοδοτηθεί προκειμένου να διαπραγματευθεί, εξ ονόματος των κρατών μελών, τις εμπίπτουσες στις αρμοδιότητες των κρατών μελών διατάξεις της συμφωνίας,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Επιτροπή εξουσιοδοτείται να κινήσει διαπραγματεύσεις για τη σύναψη διεθνούς συμφωνίας για τη δημιουργία ιδρύματος ΕΕ-ΛΑΚ ως διεθνούς οργανισμού μεταξύ της Ευρωπαϊκής Ένωσης και των κρατών μελών της, αφενός, και των χωρών της Λατινικής Αμερικής και της Καραϊβικής, αφετέρου («συμφωνία»).
   Άρθρο 2
   1.   Η Επιτροπή εξουσιοδοτείται να διαπραγματευθεί, εξ ονόματος των κρατών μελών της Ευρωπαϊκής Ένωσης, τις εμπίπτουσες στις αρμοδιότητες των κρατών μελών διατάξεις για τη συμφωνία.
   2.   Αντιπρόσωπος του κράτους μέλους που κατέχει την εναλλασσόμενη προεδρία του Συμβουλίου δύναται να παρίσταται στις διαπραγματεύσεις εκ παραλλήλου με την Επιτροπή.
   Άρθρο 3
   Οι διαπραγματεύσεις διεξάγονται βάσει των διαπραγματευτικών οδηγιών που περιλαμβάνονται στο προσάρτημα της απόφασης 2012/493/ΕΕ του Συμβουλίου, της 23ης Μαρτίου 2012, για την έγκριση της έναρξης διαπραγματεύσεων για διεθνή συμφωνία σχετικά με τη δημιουργία του ιδρύματος ΕΕ-ΛΑΚ ως διεθνούς οργανισμού (1).
   Άρθρο 4
   Οι διαπραγματεύσεις διεξάγονται σε διαβούλευση με την ομάδα εργασίας «Λατινική Αμερική» (COLAT/AMLAT), με την οποία προηγείται πλήρης διαβούλευση για κάθε δέσμη διαπραγματεύσεων σχετικά με τις προτεινόμενες διαπραγματευτικές γραμμές και της γνωστοποιείται η πρόοδος των διαπραγματεύσεων μετά από κάθε συνεδρίαση.
   Άρθρο 5
   Η παρούσα απόφαση απευθύνεται στην Επιτροπή.
   
      Βρυξέλλες, 23 Μαρτίου 2012.
      
         
            Για τους αντιπροσώπους των κυβερνήσεων των κρατών μελών, συνελθόντων στο πλαίσιο του Συμβουλίου
         
         
            Η Πρόεδρος
         
         C. ASHTON
      
   
   
      (1)  Βλέπε σελίδα 1 της παρούσας Επίσημης Εφημερίδας.